Nicolaus Clegg
Nicolaus Clegg Res apud Vicidata repertae: Nativitas: 7 Ianuarii 1967; Chalfont Sancti Egidii Patria: Britanniarum Regnum Familia Genitores: Nicholas P. Clegg; Eulalia Hermance van den Wall Bake Coniunx: Miriam González Durántez Proles: Antonio Clegg, Alberto Clegg, Miguel Clegg Nicolaus Clegg, vulgo Nick sive plene Nicholas William Peter Clegg (natus die 7 Ianuarii 1967) delegatus est Parlamento Regni Britanniarum pro circulo Sheffield Hallam. Ab anno 1999 ad 2004 legatus fuit ad Parlamentum Europaeum. Ab anno 2007 usque in 2015 fuit dux factionis Liberalis Democraticae, et a die 12 Maii 2010 ad 8 Maii 2015 primus minister vicarius, primo ministro Davide Cameron. Nicolaus Clegg in oppido Chalfont St Giles Buckinghamiensis comitatus natus est, tertius ille quattuor liberorum. Alumnus est Collegii Westmonasteriensis Londinii in urbe atque Collegii Robinson apud Cantabrigienses. Breviter insuper apud Universitatem Minnesotensem studuit et denuo in Collegio Europaeo Brugis in urbe.